# Euroopan unionin C 14A/16.

| | ISSN 1977-1053 |
| --- | --- |
| Euroopan unionin
  virallinen lehti | C 14A |
| | |
| Suomenkielinen laitos | Tiedonantoja ja ilmoituksia | 66. vuosikerta16. tammikuu 2023 |

ISSN 1977-1053

Euroopan unionin

virallinen lehti

C 14A

Suomenkielinen laitos

Tiedonantoja ja ilmoituksia

66. vuosikerta16. tammikuu 2023

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Unionin yleinen tuomioistuin |
| 2023/C 14 A/01 | Ilmoitus avoimesta toimesta | 1 |

Sisältö

Sivu

V   Ilmoitukset

HALLINNOLLISET MENETTELYT

Unionin yleinen tuomioistuin

2023/C 14 A/01

Ilmoitus avoimesta toimesta

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Unionin yleinen tuomioistuin

| 16.1.2023 | FI | Euroopan unionin virallinen lehti | CA 14/1 |
| --- | --- | --- | --- |

16.1.2023

FI

Euroopan unionin virallinen lehti

CA 14/1

---

ILMOITUS AVOIMESTA TOIMESTA

(2023/C 14 A/01)

Unionin yleinen tuomioistuin on yksi kahdesta tuomioistuimesta, jotka yhdessä muodostavat Euroopan unionin tuomioistuimen. Yleisen tuomioistuimen tehtävänä on muun muassa Euroopan unionin toimielinten ja elinten toimien laillisuuden valvonta. Yleisessä tuomioistuimessa käsiteltävät oikeusriidat heijastavat näin ollen kyseisten toimielinten ja elinten toimintaa. On myös ehdotettu, että yleisen tuomioistuimen toimivalta ulotettaisiin tietyillä aloilla Euroopan unionin toiminnasta tehdyn sopimuksen 267 artiklan nojalla esitettyihin ennakkoratkaisupyyntöihin.

Unionin yleinen tuomioistuin tulee Euroopan unionin toiminnasta tehdyn sopimuksen 254 artiklan neljännen kohdan ja yleisen tuomioistuimen työjärjestyksen 32 artiklan mukaisesti nimittämään kirjaajansa lähiaikoina.

Kirjaaja nimitetään kuuden vuoden toimikaudeksi alkaen tehtävien vastaanottamisesta, mieluiten 1.5.2023 alkaen.

I   TEHTÄVIEN LUONNE

Kirjaaja vastaa yleisen tuomioistuimen presidentin alaisuudessa kaikkien asiakirjojen vastaanottamisesta, lähettämisestä ja säilyttämisestä sekä työjärjestyksen mukaisten tiedoksiantojen toimittamisesta.

Kirjaaja avustaa yleisen tuomioistuimen jäseniä heidän kaikissa virkatehtävissään.

Kirjaaja säilyttää sinettiä ja vastaa arkistoista. Hän huolehtii yleisen tuomioistuimen julkaisuista ja erityisesti oikeustapauskokoelmasta sekä yleistä tuomioistuinta koskevien asiakirjojen julkaisemisesta internetissä.

Kirjaaja huolehtii yleisen tuomioistuimen hallinnosta, varainhoidosta ja kirjanpidosta yleisen tuomioistuimen presidentin alaisuudessa ja Euroopan unionin tuomioistuimen hallinnon avustamana.

Kirjaaja vastaa noin 70 virkamiehen ja toimenhaltijan vahvuisesta hallintoyksiköstä. Hänen tehtäviensä hoitaminen edellyttää käytännössä todistettua johtamistaitoa, joka osoitetaan kyseisen alan relevantilla kokemuksella.

II   HAKEMUSTEN TOIMITTAMINEN

Toimesta kiinnostuneita henkilöitä kehotetaan hakemaan toimea hakemuskirjeellä, johon on liitettävä yksityiskohtainen ansioluettelo, joka sisältää muun muassa täydelliset tiedot

| — | heidän kansalaisuudestaan |
| --- | --- |

—

heidän kansalaisuudestaan

| — | heidän korkeakoulututkinnoistaan oikeustieteen alalla ja tarvittaessa muilla aloilla |
| --- | --- |

—

heidän korkeakoulututkinnoistaan oikeustieteen alalla ja tarvittaessa muilla aloilla

| — | heidän kielitaidostaan ja erityisesti ranskan ja englannin kielen taidostaan |
| --- | --- |

—

heidän kielitaidostaan ja erityisesti ranskan ja englannin kielen taidostaan

| — | heidän nykyisistä ja aikaisemmista työtehtävistään, joiden perusteella käy ilmi vähintään 15 vuoden relevantti työkokemus |
| --- | --- |

—

heidän nykyisistä ja aikaisemmista työtehtävistään, joiden perusteella käy ilmi vähintään 15 vuoden relevantti työkokemus

| — | heidän muusta kokemuksestaan tuomioistuintyöstä ja kansainvälisistä tehtävistä. |
| --- | --- |

—

heidän muusta kokemuksestaan tuomioistuintyöstä ja kansainvälisistä tehtävistä.

Kyseistä toimea koskevien hakemusten on saavuttava yleisen tuomioistuimen presidentin sihteeristöön sähköpostitse osoitteeseen Secretariat_President-Tribunal@curia.europa.eu viimeistään 15.2.2023.

Valintalautakunta tutkii hakemukset. Ansioluettelon ja hakemuskirjeen arvioinnin perusteella valitut hakijat kutsutaan haastatteluun.

Valintalautakunta laatii haastattelujen perusteella luettelon hakijoista, joilla se katsoo olevan edellytykset hoitaa kirjaajan tehtäviä. Tämä luettelo toimitetaan yleiselle tuomioistuimelle kirjaajan nimittämiseksi yleisen tuomioistuimen työjärjestyksen 32 artiklan 1 kohdan mukaisesti.

Huom. Henkilötietojenne käsittelyä, joka on tarpeen, jotta edellytyksiänne hoitaa kirjaajan tehtäviä voidaan arvioida, säännellään Euroopan parlamentin ja neuvoston asetuksella (EU) 2018/1725 (1). Tietoihinne voivat tutustua ainoastaan henkilöt, jotka osallistuvat hakemuksenne käsittelyyn, eli yleisen tuomioistuimen tuomarit, presidentti ja häntä avustavat henkilöt. Lisätietoja henkilötietojenne käsittelystä voi pyytää rekisterinpitäjältä (Secretariat_President-Tribunal@curia.europa.eu) tai tietosuojavastaavalta (Dataprotectionofficer@curia.europa.eu).

---

(1)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---